cyanic-selkie/wikianc huggingface dataset:
জীববৈচিত্র্য
সুরক্ষা ও সংরক্ষণ
আন্তর্জাতিক প্রকৃতি সংরক্ষণ সংস্থা (International Union for the Conservation Nature. IUCN) বিপন্ন বা লুপ্তপ্রায় জীবপ্রজাতির একটি বিশদ তালিকা প্রকাশ করে। এটি রেড ডাটা বুক (Red Data Book) নামে পরিচিত। ভারতে রেড ডাটা বুক IUCN-এর নিয় অনুযায়ী Zoological Survey of India এবং Botanical Survey of India প্রকাশ করে।
যে তালিকায় অবিলুপ্তির বিপদ থেকে মুক্ত জীবপ্রজাতিসমূহের উল্লেখ থাকে, তাকে গ্রিন ডাটা বুক (Green Data Books) বলে। ব্ল্যাক ডাটা বুক কাকে বলে ?
যে তালিকায় ক্ষতিকর বা হানিকর জীবপ্রজাতিসমূহের উল্লেখ থাকে, তাকে ব্ল্যাক ডাটা বুক (Black Data Book) বলে।
২০১৭ শীতকালীন এশিয়ান গেমস
২০১৭ শীতকালীন এশিয়ান গেমস হল এশিয়া অলিম্পিক কাউন্সিল কর্তৃক আয়োজিত এশিয়ার শীতকালীন বহু-ক্রীড়া প্রতিযোগিতা শীতকালীন এশিয়ান গেমসের ৮ম আসর যা ২০১৭ সালের ১৯ - ২৬ ফেব্রুয়ারি জাপানের সাপ্পোরোতে অনুষ্ঠিত হয়। প্রতিযোগিতাটি মুলত ২০১৫ সালে হওয়ার কথা ছিল কিন্তু ৩ জুলাই ২০০৯ সালে সিঙ্গাপুরে এশিয়া অলিম্পিক কাউন্সিলের সাধারণ সভায় শীতকালীন অলিম্পিকের এক বছর আগে আয়োজনের সিদ্ধান্ত হলে তা পিছিয়ে ২০১৭ সালের জন্য নির্ধারিত হয়। ১৯ ফেব্রুয়ারি উদ্বোধনী অনুষ্ঠানের মাধ্যমে প্রতিযোগিতার শুরু হয় (যদিও কার্লিং ও হকি প্রতিযোগিতা আগের দিন শুরু হয়েছিল) এবং ২৬ ফেব্রুয়ারি সমাপনী অনুষ্ঠানের মাধ্যমে প্রতিযোগিতা শেষ হয়।
২০১১ সালের ৩১ জানুয়ারি সাপ্পোরো ও ওবিহিরো শহরকে স্বাগতিক ঘোষণা করা হয়। জাপানি অলিম্পিক কমিটির সভাপতি তসুনেকাজু তাকেদা স্বাগতিকের চুক্তিপত্রে সই করেন। এটি সাপ্পোরেতে অনুষ্ঠিত শীতকালীন এশিয়ান গেমসের তৃতীয় আসর এবং জাপানে অনুষ্ঠিত চতুর্থ আসর। সাপ্পোরোতে ১৯৮৬ ও ১৯৯০ সালের শীতকালীন এশিয়ান গেমস অনুষ্ঠিত হয়েছিল। পূর্বে এ শহরে প্রথম শীতকালীন এশিয়ান গেমস ও ১৯৭২ শীতকালীন অলিম্পিক এবং ১৯৯১ শীতকালীন ইউনিভার্সাড আয়োজন করেছিল।
নিলাম
৩১ জানুয়ারি ২০১১ সালে সাপ্পোরোকে স্বাগতিক হিসাবে ঘোষণা দেওয়া হয়। ২০১১ শীতকালীন এশিয়ান গেমস চলাকালে কাজাখিস্তানের আস্তানায় এশিয়া অলিম্পিক কাউন্সিলের সাধারণ সভায় এ সিদ্ধান্ত নেওয়া হয়। ২০১১ সালের ১৫ জানুয়ারি মেয়র ফুমিও উদা কর্তৃক দরপত্র আহ্বান করা হলে, সাপ্পোরো ছাড়া আর কোন দরপত্র জমা পরেনি। এর সর্বমোট ব্যয় ৩.৫ বিলিয়ন জাপানি ইয়েন নির্ধারণ করা হয়েছে।
উদ্বোধনী অনু্ষ্ঠান
১৯ ফেব্রুয়ারি সাপ্পোরো ডমে ২০১৭ শীতকালী এশিয়াডের উদ্বোধনী অনুষ্ঠানের আয়োজন করা হয়েছিল। অনু্ষ্ঠানে জাপানি পপ ব্যান্ড দল ড্রিম কাম ট্রু পারফর্ম করে। অনুষ্ঠানে অংশগ্রহণকারী দেশগুলোর ঐতিহ্যবাহী প্যারেড ও কুলড্রন আলোকসজ্জা অন্তর্ভুক্ত ছিল।
সমাপনী অনুষ্ঠান
২৬ ফেব্রুয়ারি মাকোমানাই আইস অ্যারিনাতে সমাপনী অনুষ্ঠান অনুষ্ঠিত হয়। এদিন পুরুষদের মুক্ত ফিগার স্কেটিংয়ের সমপানী খেলা ছিল। সমপানী অনুষ্ঠানে প্রতিযোগিতায় অংশগ্রহণকারী কিছু ফিগার স্কেটার প্রদর্শনী প্রদর্শন করে।
ক্রীড়া
১১টি শীতকালীন ক্রীড়ার ৬৪টি বিভাগে ২০১৭ শীতকালীন এশিয়ান গেমসের আয়োজন করা হয়। স্কেটিং ক্রীড়ার তিনটি বিভাগ ছিল- ফিগার স্কেটিং, স্পীড স্কেটিং ও শট ট্রাক স্পীড স্কেটিং। স্কিইংয়ের পাচঁটি বিভাগ ছিল- আলপাইন, ক্রস-কান্ট্রি, ফ্রি স্টাইল, স্কী জাম্পীং ও স্নোবোর্ডিং। অন্য তিনটি ক্রীড়া হল- বায়াথলন, কার্লিং ও আইস হকি। ববস্লেইসের দুটি বিভাগ স্কেলেটন, লিউজ ও নরডিক কম্বাইন্ড (সকল অলিম্পিক বিভাগ) শীতকালীন এশিয়াডে আয়োজনের জন্য নির্ধারিত হয়নি, শুধুমাত্র ব্যান্ডি ছাড়া, যা ২০১১ গেমসে ছিল।
বন্ধনীর সংখ্যা প্রত্যেক ক্রীড়া প্রতিযোগিতার পদক সংখ্যা নির্দেশ করে।
অংশগ্রহনকারী জাতীয় অলিম্পিক কমিটিসমূহ
ওসেনীয়ার আমন্ত্রিত দুটি জাতীয় অলিম্পিক কমিটি (অস্ট্রেলিয়া ও নিউজিল্যান্ড) সহ মোট ৩২টি জাতীয় অলিম্পিক কমিটি ২০১৭ গেমসে অংশগ্রহণ করে। এবারে ইন্দোনেশীয়া, শ্রীলঙ্কা, পূর্ব তিমুর, তুর্কমেনিস্তান ও ভিয়েতনামের অভিষেক হয়। তিনটি অতিরিক্ত দেশ অংশগ্রহণ করে; আফগানিস্তান (নির্দিষ্ট্র সময়ের মধ্যে এন্ট্রি জমা দিতে পারেনি), কম্বোডিয়া, ইরাক (তারা আন্তর্জাতিক স্কেটিং ইউনিয়নের সদস্য নয়, এবং তাদের আবেদন প্রত্যাখ্যাত হয়েছিল)।
আফগানিস্তান, বাহরাইন ও ফিলিস্তিন সর্বশেষ ২০১১ আস্তানা-আলমাতি গেমসে অংশগ্রহণ করলেও এবারে অংশগ্রহ করেনি। অপরদিকে পাকিস্তান ও ম্যাকাও গত গেমসে অংশগ্রহণ করেনি কিন্তু এবারের প্রতিযোগিতায় অংশগ্রহণ করেছি। বাহরাইন একমাত্র আইস হকি দল প্রেরণ করতে চেয়েছিল কিন্তু বিশ্ববাজারে তেলের দাম কমে যাওয়ায় সরকার ব্যায় বহন করতে অনীহা প্রকাশ করলে, তারা প্রস্তাব ফিরিয়ে নেয়।
সেপ্টেম্বর ২০১৬ সালে, ওসেনীয়ার ক্রীড়াবিদদের প্রতিযোগিতায় অংশগ্রহণের জন্য আমন্ত্রণ জানানোর ঘোষণা দেওয়া হয়। যদিও এদেশগুলোর প্রতিযোগীরা অফিসিয়ালিভাবে তালিভুক্ত নয়, তবুও তারা আলাদাভাবে অংশগ্রহণ করে, তারা আমন্ত্রিত অতিথি ক্রীড়াবিদ হিসাবে বিবেচিত হয় (অতএব তারা পদকে জন্য যোগ্য হবে না)।
প্রতিযোগিতায় অংশগ্রহণকারী জাতীয় অলিম্পিক কমিটিসমূহ হল;
দিনপঞ্জী
প্রতিযোগিতা উদ্বোধনী অনুষ্ঠানের আগের দিন ১৮ ফেব্রুয়ারি আইস হকি দিয়ে শুরু হয়েছিল এবং প্রতিযোগিতা শেষ হয় পুরুষদের ফিগার স্কেটিং এর মাধ্যমে সমপানী অনুষ্ঠানের দিন। প্রতিযোগিতার পুর্ণাঙ্গ দিনপঞ্জী নিচে;
রুহিয়া ইউনিয়ন
রুহিয়া ইউনিয়ন বাংলাদেশের রংপুর বিভাগের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন পরিষদ। এটি ৩৮.০৭ বর্গকিমি (১৪.৭০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩০,২৮৮ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৯টি।
ধীমান ঘোষ
ধীমান ঘোষ (জন্ম: ২৩ নভেম্বর ১৯৮৭) একজন বাংলাদেশী প্রথম-শ্রেণী এবং লিস্ট এ ক্রিকেটার। মূলত তিনি একজন উইকেট-রক্ষক এবৎ ডানহাতি ব্যাটসম্যান। তিনি দিনাজপুরে জন্মগ্রহণ করেন।
সরস সলিল
সরস সলিল হিন্দি ভাষার একটি ভারতীয় পাক্ষিক ম্যাগাজিন। ম্যাগাজিনটি ১৯৯৩ সালে প্রতিষ্ঠিত হয়। এটি দিল্লি প্রেস পত্র প্রকাশন দ্বারা প্রকাশিত। এতে সামাজিক এবং রাজনৈতিক বিষয়ে মন্তব্যের পাশাপাশি রয়েছে যৌনতা, কথাসাহিত্য এবং বিনোদন সম্পর্কিত নিবন্ধ রয়েছে।
কৃষ্ণচন্দ্র মহাবিদ্যালয়
কৃষ্ণচন্দ্র কলেজ, সাধারণত হেতমপুর কলেজ নামে পরিচিত, ১৮৯৬ সালে প্রতিষ্ঠিত, ভারতের পশ্চিমবঙ্গের বীরভূম জেলার হেতমপুরে অবস্থিত একটি সরকারি-অধিভুক্ত মহাবিদ্যালয়। এটিকে বীরভূম তথা অবিভক্ত বাংলার প্রাচীনতম গ্রামীণ মহাবিদ্যালয় হিসেবে দাবি করা হয়। এটি বর্ধমান বিশ্ববিদ্যালয়ের অধিভুক্ত এবং এখানে বিজ্ঞান, বাণিজ্য এবং কলা বিভাগে শিক্ষা প্রদান করা হয়।
ইতিহাস
মহারাজা রামরঞ্জন চক্রবর্তীর স্ত্রী মহারাণী পদ্মাসুন্দরী দেবী ১৮৯৬ সালে তাঁর শ্বশুর রাজা কৃষ্ণচন্দ্রের নামে এই মহাবিদ্যালয়টির প্রতিষ্ঠা করেন। এই মহাবিদ্যালয়টি পশ্চিমবঙ্গের বীরভূম জেলার হেতমপুর গ্রামের কেন্দ্রস্থলে অবস্থিত। এটি প্রাথমিকভাবে একটি আন্তঃমাধ্যমিক মহাবিদ্যালয় হিসাবে প্রতিষ্ঠিত হলেও, পরে ১৯৫৬ সালে এই মহাবিদ্যালয়টি স্নাতক ডিগ্রি কোর্স প্রদানের অনুমতি পায়। বর্তমানে এই কলেজটি বিজ্ঞান, কলা এবং বাণিজ্যের বিভিন্ন শাখায় স্নাতক ডিগ্রি কোর্স প্রদান করে।
কলা ও বাণিজ্য
এনএসএস বিভাগ
এনসিসি বিভাগ
তফসিলি জাতি (SC), তপসিলি উপজাতি (ST) ও সংখ্যালঘুদের জন্য প্রতিকারমূলক কোচিং বিভাগ।
স্বীকৃতি
মহাবিদ্যালয়টি বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত। এই কলেজটি রাষ্ট্রীয় মূল্যায়ন ও প্রত্যয়ন পরিষদ (NAAC) দ্বারা স্বীকৃত ছিল এবং বি গ্রেডে ভূষিত হয়েছিল।
এনএক্সটি টেকওভার: ব্রুকলিন ৪
এনএক্সটি টেকওভার: ব্রুকলিন ৪ একটি পেশাদার কুস্তি এবং ডাব্লিউডাব্লিউই নেটওয়ার্কের অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করেছিল। এই অনুষ্ঠানটি ২০১৮ সালের ১৮ই আগস্ট তারিখে মার্কিন যুক্তরাষ্ট্রের নিউ ইয়র্কের ব্রুকলিনের বার্কলিস সেন্টারে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি এনএক্সটি টেকওভার কালানুক্রমিকের অধীনে প্রচারিত ২১তম এবং ব্রুকলিন কালানুক্রমিকের অধীনে প্রচারিত চতুর্থ অনুষ্ঠান ছিল।
প্রাক-প্রদর্শনে দুইটি সহ মূল অনুষ্ঠান মিলিয়ে মোট ৭টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে টমাসো চিয়াম্পা এনএক্সটি চ্যাম্পিয়নশিপের জন্য আয়োজিত লাস্ট ম্যান স্ট্যান্ডিং ম্যাচে জনি গারগানোকে হারিয়েছে। অন্যান্য শীর্ষস্থানীয় ম্যাচে, কাইরি সেইন এনএক্সটি নারী চ্যাম্পিয়নশিপ ম্যাচে শেনা বেজলারকে এবং রিকোশে এনএক্সটি উত্তর আমেরিকান চ্যাম্পিয়নশিপ ম্যাচে এডাম কোলকে হারিয়েছে।
আহমদ বামসাউদ
আহমদ মুহাম্মদ বামসাউদ (أحمد با مسعود, Ahmed Bamsaud; জন্ম: ২২ নভেম্বর ১৯৯৫; আহমদ বামসাউদ নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদ এবং সৌদি আরব জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন।
২০১৫ সালে, বামসাউদ সৌদি আরব অনূর্ধ্ব-২৩ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। প্রায় দুই বছর যাবত সৌদি আরবের বয়সভিত্তিক দলের হয়ে খেলার পর, তিনি ২০২২ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ৬ ম্যাচে অংশগ্রহণ করেছেন।
প্রারম্ভিক জীবন
আহমদ মুহাম্মদ বামসাউদ ১৯৯৫ সালের ২২শে নভেম্বর তারিখে সৌদি আরবে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
বামসাউদ সৌদি আরব অনূর্ধ্ব-২৩ দলের হয়ে খেলার মাধ্যমে সৌদি আরবের প্রতিনিধিত্ব করেছেন। সৌদি আরবের বয়সভিত্তিক দলের হয়ে তিনি প্রায় ২ বছর অংশগ্রহণ করেছেন।
নিখিল চোপড়া
নিখিল চোপড়া (निखिल चोपड़ा; জন্ম: ১৯ আগস্ট, ১৯৭৩) উত্তরপ্রদেশের এলাহাবাদ এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার ও ধারাভাষ্যকার। ভারত ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিকে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
ইনিংসের শেষদিকে মারমুখী ভঙ্গীমা ব্যাটিংয়ের পাশাপাশি দ্রুতলয়ে রান সংগ্রহে সবিশেষ তৎপরতা প্রদর্শন করতেন। অংশগ্রহণকৃত ২৬টি ওডিআই ইনিংসে ১৫.৫০ গড়ে ৩১০ রান সংগ্রহ করেছেন। ব্যক্তিগত সর্বোচ্চ করেছেন ৬১ রান। বলের উপর বেশ নিয়ন্ত্রণ রেখে নির্দিষ্ট নিশানা বরাবর বোলিং কর্মে অগ্রসর হতেন। বৈচিত্রমূখী বোলিংয়ে পারদর্শী হলেও বড় ধরনের খেলায় তেমন সফল হননি।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট ও ঊনচল্লিশটি একদিনের আন্তর্জাতিকে অংশগ্রহণ করেছেন নিখিল চোপড়া। ২ মার্চ, ২০০০ তারিখে বেঙ্গালুরুতে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ২৮ মে, ১৯৯৮ তারিখে গোয়ালিয়রে সফরকারী কেনিয়া দলের বিপক্ষে একদিনের আন্তর্জাতিকে অভিষেক ঘটে তার। ১ জুন, ২০০০ তারিখে ঢাকায় শ্রীলঙ্কা দলের বিপক্ষে সর্বশেষ ওডিআইয়ে অংশ নেন তিনি।
সীমিত ওভারের ক্রিকেটে দলের প্রথম পছন্দের স্পিনার হিসেবে ভারত দলে যুক্ত ছিলেন। তার বোলিংয়ে আক্রমণাত্মক ভাব বজায় থাকতো। টেস্টের তুলনায় একদিনের আন্তর্জাতিকেই তার সপ্রতিভ পদচারণা ছিল। ১৯৯৯ সালের ক্রিকেট বিশ্বকাপ প্রতিযোগিতায় ভারত দলের পক্ষে খেলেছেন।
২০০০ সালে দক্ষিণ আফ্রিকার বিপক্ষে একমাত্র টেস্টে অংশ নেন। ২৪ ওভার বোলিং করলেও ৭৮ রান খরচ করে কোন উইকেটের সন্ধান পাননি। সবমিলিয়ে সমগ্র খেলোয়াড়ী জীবনে ৪৬টি ওডিআই উইকেট পেয়েছেন। ১৯৯৯ সালে টরন্টোয় তৃতীয় ওডিআইয়ে ওয়েস্ট ইন্ডিজের বিপক্ষে সেরা বোলিং পরিসংখ্যান গড়েন। ৫/২১ লাভ করে ভারতের সংগৃহীত ২২৫ রানের জয়ের লক্ষ্যমাত্রায় অগ্রসর হওয়া প্রতিপক্ষকে ১৩৭ রানে গুটিয়ে দেন।
১৯৯৯-২০০০ মৌসুমে তার খেলায় ছন্দ পতন লক্ষ্য করা যায়। নয়টি ওডিআইয়ে অংশ নিয়ে তিনি কেবলমাত্র ১০ উইকেট সংগ্রহ করতে পেরেছিলেন। ২০০০ সালের এশিয়া কাপে শ্রীলঙ্কার বিপক্ষে সর্বশেষ অংশ নেন। ঐ খেলায় ভারত দল পরাজিত হয় ও তাকে দলের বাইরে রাখা হয়।
অবসর
ক্রিকেট খেলা থেকে অবসর গ্রহণের পর টেলিভিশনে ক্রিকেট বিশ্লেষকের ভূমিকায় অবতীর্ণ হন। ইএসপিএন-স্টারের ক্রিকেট ক্রেজি, টাইমড আউট ও ক্রিকেট এক্সট্রায় নিয়মিতভাবে অতিথি হিসেবে অংশ নিচ্ছেন। বর্তমানে তিনি আজতক এন্ড ইন্ডিয়া টুডে’র পক্ষে ক্রিকেট বিশেষজ্ঞ হিসেবে কাজ করছেন। এছাড়াও, ধারাভাষ্যকারের ভূমিকায় অবতীর্ণ হন তিনি।
অ্যান্টার্কটিকা
অ্যান্টার্কটিকা  পৃথিবীর দক্ষিণতম মহাদেশ । অ্যান্টার্কটিক সার্কেল প্রায় সম্পূর্ণ দক্ষিণে অবস্থিত এবং দক্ষিণ মহাসাগর দ্বারা বেষ্টিত, এটিতে ভৌগোলিক দক্ষিণ মেরু রয়েছে। অ্যান্টার্কটিকা হল পঞ্চম বৃহত্তম মহাদেশ, অস্ট্রেলিয়ার প্রায় দ্বিগুণ আয়তন এবং এর আয়তন  । অ্যান্টার্কটিকার বেশিরভাগ অংশই বরফ দ্বারা আবৃত, যার গড় পুরুত্ব  ।
অ্যান্টার্কটিকা মহাদেশের গড়ে মধ্যে সবচেয়ে ঠাণ্ডা, শুষ্কতম এবং বায়ুপ্রবাহপূর্ণ এবং সর্বোচ্চ গড় উচ্চতা রয়েছে। এটি প্রধানত একটি মেরু মরুভূমি, যেখানে বার্ষিক বৃষ্টিপাত হয় উপকূল বরাবর এবং অনেক কম অভ্যন্তরীণ। বিশ্বের প্রায় ৭০% স্বাদু পানির রিজার্ভ সেখানে হিমায়িত রয়েছে, যা গলে গেলে বৈশ্বিক সমুদ্রপৃষ্ঠের উচ্চতা  বেড়ে যাবে। । অ্যান্টার্কটিকা পৃথিবীর সর্বনিম্ন মাপা তাপমাত্রার রেকর্ড −89.2 C । তৃতীয় ত্রৈমাসিকের (বছরের শীতলতম অংশ) গড় তাপমাত্রা −63 C । প্রাণীদের স্থানীয় প্রজাতির মধ্যে রয়েছে মাইট, নেমাটোড, পেঙ্গুইন, সীল এবং টার্ডিগ্রেড । গাছপালা টুন্দ্রা নিয়ে গঠিত।
অ্যান্টার্কটিকার মহাদেশীয় স্তুপ সম্ভবত ১৮২০ সালে প্রথম দেখা গিয়েছিল, যখন ফ্যাবিয়ান গটলিব ভন বেলিংশউসেন এবং মিখাইল লাজারেভের নেতৃত্বে রাশিয়ান অভিযান ফিম্বুল বরফের চর দেখেছিল। মহাদেশটি ১৮৪০ সালের জানুয়ারিতে লেফটেন্যান্ট চার্লস উইলকসের অধীনে মার্কিন যুক্তরাষ্ট্রের অনুসন্ধান অভিযান দ্বারা আবিষ্কৃত হয়; এবং জুলস ডুমন্ট ডি'উরভিলের অধীনে একটি পৃথক ফরাসি অভিযান। উইল্কস অভিযান-যদিও এটি অবতরণ করেনি-এই অঞ্চলে জরিপ করার জন্য যথেষ্ট দীর্ঘ ছিল উপকূলের। ১৮৯৫ সালে একটি নরওয়েজিয়ান দল প্রথম নিশ্চিত অবতরণ করেছিল।
গ্রীষ্মের মাসগুলিতে ৫,০০০ লোক গবেষণা স্টেশনগুলিতে বসবাস করে, যা শীতকালে প্রায় ১,০০০-এ নেমে আসে। অ্যান্টার্কটিকা প্রায় ৩০টি দেশ দ্বারা শাসিত, যার সবকটিই ১৯৫৯ অ্যান্টার্কটিক চুক্তি ব্যবস্থার পক্ষ। চুক্তির শর্তাবলী অনুসারে, সামরিক কার্যকলাপ, খনি, পারমাণবিক বিস্ফোরণ এবং পারমাণবিক বর্জ্য নিষ্পত্তি সবই নিষিদ্ধ।
ব্যুৎপত্তি
alt=17th century map of the Antarctic region|থাম্ব|অ্যান্টার্কটিকার একটি অনুমানমূলক উপস্থাপনা ' Terra Australis Incognito ' হিসাবে লেবেলযুক্ত [[জান জানসোনিয়াস|Jan Janssonius-এর Zeekaart van het Zuidpoolgebied (১৬৫৭), Het Scheepvaart Museum]] বিশ্বের দক্ষিণতম মহাদেশকে দেওয়া নামটি অ্যান্টার্কটিক শব্দ থেকে এসেছে, যা মধ্য ফরাসি antartique থেকে উদ্ভূত হয়েছে বা antarctique ('আর্কটিকের বিপরীতে') এবং ল্যাটিন antarcticus ('উত্তরের বিপরীতে')। Antarcticus গ্রীক ἀντι- থেকে উদ্ভূত ('anti-') এবং ἀρκτικός (' ভাল্লুকের ', 'উত্তর')। গ্রীক দার্শনিক অ্যারিস্টটল আবহবিদ্যায় একটি "অ্যান্টার্কটিক অঞ্চল" সম্পর্কে লিখেছেন ।  গ্রীক ভূগোলবিদ মারিনাস অফ টায়ার খ্রিস্টীয় ২য় শতাব্দী থেকে তার বিশ্ব মানচিত্রে নামটি ব্যবহার করেছিলেন বলে জানা গেছে, এখন হারিয়ে গেছে। রোমান লেখক হাইজিনাস এবং এপুলিয়াস দক্ষিণ মেরুর জন্য রোমানাইজড গ্রীক নাম polus antarcticus ব্যবহার করেছেন,  যেখান থেকে ১২৭০ সালে প্রত্যয়িত ওল্ড ফরাসি পোল এন্টার্কটিক (আধুনিক পোল এন্টার্কটিক ) এসেছে এবং সেখান থেকে মধ্য ইংরেজি pol antartik পাওয়া গেছে। ইংরেজ লেখক জিওফ্রে চসারের লেখা গ্রন্থ ।
আবিষ্কারের আগ পর্যন্ত ইউরোপীয়রা টেরা অস্ট্রেলিয়া অস্তিত্বে বিশ্বাস করে —ইউরোপ, এশিয়া এবং উত্তর আফ্রিকার উত্তর ভূমির ভারসাম্য বজায় রাখার জন্য পৃথিবীর সুদূর দক্ষিণে একটি বিশাল মহাদেশ — ধ্রুপদী প্রাচীনকাল থেকেই একটি বুদ্ধিবৃত্তিক ধারণা হিসাবে বিদ্যমান ছিল। এমন একটি ভূখণ্ডের বিশ্বাস অস্ট্রেলিয়া আবিষ্কারের আগ পর্যন্ত স্থায়ী ছিল।
১৯ শতকের গোড়ার দিকে অন্বেষণকারী ম্যাথিউ ফ্লিন্ডার্স অস্ট্রেলিয়ার দক্ষিণে একটি বিচ্ছিন্ন মহাদেশের অস্তিত্ব নিয়ে সন্দেহ প্রকাশ করেছিলেন, যাকে তখন নিউ হল্যান্ড বলা হয়েছিল, এবং এইভাবে অস্ট্রেলিয়ার পরিবর্তে "টেরা অস্ট্রালিস" নামটি ব্যবহার করার পক্ষে সমর্থন করেছিলেন।  ১৮২৪ সালে সিডনির ঔপনিবেশিক কর্তৃপক্ষ আনুষ্ঠানিকভাবে নিউ হল্যান্ড মহাদেশের নাম পরিবর্তন করে অস্ট্রেলিয়া রাখে, অ্যান্টার্কটিকার উল্লেখ হিসাবে "টেরা অস্ট্রালিস" শব্দটি অনুপলব্ধ রেখেছিল। পরবর্তী দশকগুলিতে, ভূগোলবিদদেরকে "অ্যান্টার্কটিক মহাদেশ" এর মতো আনাড়ি বাক্যাংশ দিয়ে কাজ করতে হয়েছিল। তারা আলটিমা এবং অ্যান্টিপোডিয়ার মতো বিভিন্ন নাম প্রস্তাব করে আরও কাব্যিক প্রতিস্থাপনের জন্য অনুসন্ধান করেছিল।  অ্যান্টার্কটিকা ১৮৯০-এর দশকে গৃহীত হয়েছিল, নামটির প্রথম ব্যবহার স্কটিশ মানচিত্রকার জন জর্জ বার্থলোমিউকে দায়ী করা হয়েছিল।
নাম-ব্যুৎপত্তি
থাম্ব|ফাবিয়ান গটলিব ফন বেলিংসহাউজেনের নেতৃত্বে প্রথম রুশ অ্যান্টার্কটিক অভিযান ১৮১৯ - ১৮২১ অ্যান্টার্কটিকা নামটি প্রকৃতপক্ষে গ্রিক যৌগিক শব্দ আন্তার্কতিকে-এর (গ্রিক: ἀνταρκτική) রোমান রূপ। এই শব্দটি গ্রিক আন্তার্কতিকোস (গ্রিক: ἀνταρκτικός) শব্দটির স্ত্রীলিঙ্গবাচক প্রতিশব্দ, যার অর্থ "আর্কটিকের বিপরীত" বা "উত্তরের বিপরীত"।
আনুমানিক খ্রিস্টপূর্ব ৩৫০ অব্দ নাগাদ অ্যারিস্টটল তাঁর মেতেওরোলজিকা গ্রন্থে একটি অ্যান্টার্কটিক অঞ্চলের কথা উল্লেখ করেন। কথিত আছে, খ্রিস্টীয় দ্বিতীয় শতাব্দীতে তিরের মারিনোস তাঁর অসংরক্ষিত বিশ্ব মানচিত্রে এই নামটি ব্যবহার করেছিলেন। রোমান লেখক হাইজিনাস ও এপুলিয়াস (খ্রিস্টীয় প্রথম-দ্বিতীয় শতাব্দী) দক্ষিণ মেরু অর্থে রোমানীকৃত গ্রিক পোলাস আন্তার্কতিকাস (লাতিন: polus antarcticus) নামটিকে গ্রহণ করেন। এই নামটি থেকে ১২৭০ সালে প্রাচীন ফরাসি পোলে আন্তার্তিকে (প্রাচীন ফরাসি: pole antartike; আধুনিক ফরাসি ভাষায়: pôle antarctique) নামটির উদ্ভব ঘটে। এই ফরাসি শব্দটি থেকে ১৩৯১ সালে জিওফ্রে চসার একটি পরিভাষাগত সনদে মধ্য ইংরেজি পোল আন্টার্কটিক (মধ্য ইংরেজি বানান: pol antartik; বর্তমান ইংরেজি বানান: Antarctic Pole) নামটি গ্রহণ করেন।
বর্তমান ভৌগোলিক নামটি অর্জনের আগে এই শব্দটি "উত্তরের বিপরীত" অর্থে একাধিক স্থানের নাম হিসাবে ব্যবহৃত হয়েছে। উদাহরণস্বরূপ, ষোড়শ শতাব্দীতে ব্রাজিলে স্থাপিত স্বল্পকাল স্থায়ী ফরাসি উপনিবেশটিকে বলা হত "ফ্রান্স আন্তার্কতিকে"।
১৮৯০-এর দশকে প্রথম আনুষ্ঠানিকভাবে একটি মহাদেশের নাম হিসাবে "অ্যান্টার্কটিকা" শব্দটি ব্যবহৃত হয়। স্কটিশ মানচিত্রাঙ্কনবিদ জন জর্জ বার্থেলোমিউকে এই নামকরণের হোতা বলে মনে করা হয়।
আবিষ্কারের ইতিহাস
অ্যান্টার্কটিকা মহাদেশের কোন স্থায়ী অধিবাসী নেই এবং ঊনবিংশ শতাব্দীর পূর্ব পর্যন্ত কোন মানুষ এই স্থানকে দেখেছিলেন বলে কোন প্রমাণ নেই। এতৎসত্ত্বেও প্রথম শতাব্দী থেকেই একটি বিশ্বাস প্রচলিত ছিল যে, পৃথিবীর দক্ষিণে টেরা অস্ট্রালিস নামক এক বিশাল মহাদেশ উপস্থিত থাকতে পারে। টলেমি মনে করতেন যে, ইউরোপ, এশিয়া ও উত্তর আফ্রিকা নিয়ে গঠিত তৎকালীন যুগে পরিচিত পৃথিবীর ভূমিসমষ্টির সামঞ্জস্য রক্ষার জন্য এই মহাদেশ দক্ষিণ দিকে অবস্থিত। এমনকি সপ্তদশ শতাব্দীর শেষার্ধে অভিযাত্রীরা দক্ষিণ আমেরিকা ও অস্ট্রেলিয়া আবিষ্কারের পর যখন জানা যায়, এই দুইটি মহাদেশ প্রবাদ হিসেবে প্রচলিত অ্যান্টার্কটিকা মহাদেশের অংশ নয়, তখনও ভৌগোলিকরা বাস্তবের থেকে দ্বিগুণ আকারের মহাদেশের অস্তিত্বের কথা বিশ্বাস করতেন।অ্যান্টার্কটিকার প্রবাদের সঙ্গে প্রচলিত হলেও অস্ট্রেলিয়াকে টেরা অস্ট্রালিস নামটি দেওয়া। কারণ, তখন ভুল ধারণা ছিল যে অস্ট্রেলিয়ার পর দক্ষিণে আর কোনো মহাদেশ নেই।
অ্যান্টার্কটিকা চুক্তি
১৯৫৯ সালে ১২টি দেশের মধ্যে অ্যান্টার্কটিকা চুক্তি স্বাক্ষরিত হয়; যাতে বর্তমানে ৪৬টি দেশ স্বাক্ষর করেছে। এ চুক্তির মাধ্যমে অ্যান্টার্কটিকায় সামরিক কর্মকাণ্ড এবং খনিজ সম্পদ খনন নিষিদ্ধ, বৈজ্ঞানিক গবেষণাকে সহায়তা এবং মহাদেশটির ইকোজোন সুরক্ষিত করা হয়েছে। বিভিন্ন দেশের ১০০০ - ৫০০০ বিজ্ঞানী অ্যান্টার্কটিকায় বিভিন্ন বিষয়ে গবেষণায় নিয়োজিত রয়েছেন।
প্যারাগুয়ে জাতীয় ফুটবল দল
প্যারাগুয়ে জাতীয় ফুটবল দল (Selección de fútbol de Paraguay, Paraguay national football team) হচ্ছে আন্তর্জাতিক ফুটবলে প্যারাগুয়ের প্রতিনিধিত্বকারী পুরুষদের জাতীয় দল, যার সকল কার্যক্রম প্যারাগুয়ের ফুটবলের সর্বোচ্চ নিয়ন্ত্রক সংস্থা প্যারাগুয়ীয় ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯২৫ সাল হতে ফুটবলের সর্বোচ্চ সংস্থা ফিফার এবং ১৯২১ সাল হতে তাদের আঞ্চলিক সংস্থা কনমেবলের সদস্য হিসেবে রয়েছে। ১৯১৯ সালের ১১ই মে তারিখে, প্যারাগুয়ে প্রথমবারের মতো আন্তর্জাতিক খেলায় অংশগ্রহণ করেছে; প্যারাগুয়ের আসুনসিওনে অনুষ্ঠিত উক্ত ম্যাচে প্যারাগুয়ে আর্জেন্টিনার কাছে ৫–১ গোলের ব্যবধানে পরাজিত হয়েছে।
৪২,৩৫৪ ধারণক্ষমতাবিশিষ্ট এস্তাদিও দেফেন্সোরেস দেল চাকোে লস গুয়ারানিয়েস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় প্যারাগুয়ের রাজধানী আসুনসিওনে অবস্থিত। বর্তমানে এই দলের ম্যানেজারের দায়িত্ব পালন করছেন এদুয়ার্দো বেরিসো এবং অধিনায়কের দায়িত্ব পালন করছেন পালমেইরাসের রক্ষণভাগের খেলোয়াড় গুস্তাবো গোমেস।
প্যারাগুয়ে এপর্যন্ত ৮ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ২০১০ ফিফা বিশ্বকাপের কোয়ার্টার-ফাইনালে পৌঁছানো, যেখানে তারা স্পেনের কাছে ১–০ গোলের ব্যবধানে পরাজিত হয়েছে। অন্যদিকে, কোপা আমেরিকায় প্যারাগুয়ে অন্যতম সফল দল, যেখানে তারা ২টি (১৯৫৩ এবং ১৯৭৯) শিরোপা জয়লাভ করেছে। এছাড়াও ২০০৪ সালের গ্রীষ্মকালীন অলিম্পিকে প্যরাগুয়ে রৌপ্য পদক অর্জন করে, যেখানে তারা ফাইনালে আর্জেন্টিনার কাছে ১–০ গোলে গোলের ব্যবধানে পরাজিত হয়েছে।
পাওলো দা সিলবা, হুস্তো বিয়ার, রোকে সান্তা ক্রুস, নেলসন বালদেস এবং হোসে কারদোসোর মতো খেলোয়াড়গণ প্যারাগুয়ের জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০০১ সালের মার্চ মাসে প্রকাশিত র‌্যাঙ্কিংয়ে প্যারাগুয়ে তাদের ইতিহাসে সর্বোচ্চ অবস্থান (৮ম) অর্জন করে এবং ১৯৯৫ সালের মে মাসে প্রকাশিত র‌্যাঙ্কিংয়ে তারা ১০৩তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে প্যারাগুয়ের সর্বোচ্চ অবস্থান হচ্ছে ৪র্থ (যা তারা ১৯৫৪ সালে অর্জন করেছিল) এবং সর্বনিম্ন অবস্থান হচ্ছে ৪৩। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
দক্ষিণ আফ্রিকা জাতীয় ক্রিকেট দল
দক্ষিণ আফ্রিকার জাতীয় ক্রিকেট দল (South Africa national cricket team) বহিঃবিশ্বে প্রোটিয়াস নামেও খ্যাত। দক্ষিণ আফ্রিকার প্রধান ক্রিকেট পরিচালনাকারী সংস্থা ক্রিকেট সাউথ আফ্রিকার মাধ্যমে দক্ষিণ আফ্রিকা বা সাউথ আফ্রিকা দলটি পরিচালিত হচ্ছে।
১৩ নভেম্বর, ২০১৩ তারিখ পর্যন্ত আফ্রিকান দলটি ৩৭৯টি টেস্টে অংশগ্রহণ করে। তন্মধ্যে জয় পায় ১৩৮টি (৩৬.৪১%), পরাজয় ১২৭টি (৩৩.৫১%) এবং ড্র করে ১১৪টি (৩০.০৮%)।
ইতিহাস
thumb|right|200px|আগস্ট, ২০০৮ সালে [[দি ওভাল|ওভালে দক্ষিণ আফ্রিকা ক্রিকেট দল]] ১৯৭০ সালে আইসিসি দক্ষিণ আফ্রিকার বিরুদ্ধে স্থগিতাদেশ প্রদান করে ঐ দেশের সরকারের বর্ণবাদ নীতির কারণে। দলটি শুধুমাত্র শ্বেতাঙ্গ রাষ্ট্র হিসেবে ইংল্যান্ড, অস্ট্রেলিয়া ও নিউজিল্যান্ডের বিরুদ্ধেই খেলবে - দক্ষিণ আফ্রিকান সরকারের এ ঘোষণার বিরুদ্ধে আইসিসি এ সিদ্ধান্ত নিতে বাধ্য হয়। ফলে, গ্রেইম পোলক, ব্যারি রিচার্ডস‌, মাইক প্রোক্টরের মতো প্রতিভাবান খেলোয়াড়রা আন্তর্জাতিক ক্রিকেট খেলা থেকে বঞ্চিত হন। এছাড়াও, অ্যালান ল্যাম্ব, রবিন স্মিথের ন্যায় উদীয়মান ক্রিকেটাররাও অভিবাসিত হয়ে ইংল্যান্ড এবং কেপলার ওয়েসেলস‌ অস্ট্রেলিয়ার পক্ষে খেলেন। পরবর্তীতে অবশ্য কেপলার ওয়েসেলস পুনরায় দক্ষিণ আফ্রিকা দলের পক্ষ হয়ে খেলেছেন।
দক্ষিণ আফ্রিকার সরকার কর্তৃক দেশ পুণর্গঠনের প্রেক্ষাপটে ১৯৯১ সালে আইসিসি দলটির বিরুদ্ধে স্থগিতাদেশ প্রত্যাহার করে। ১৯৭০ সালের পর ১মবারের মতো ১০ নভেম্বর, ১৯৯১ সালে ভারতীয় ক্রিকেট দলের বিরুদ্ধে কলকাতায় একদিনের আন্তর্জাতিক ক্রিকেট খেলে দলটি।
দক্ষিণ আফ্রিকা দলকে পুনরায় সদস্য পদ বহাল রাখার পরপরই তারা মিশ্র সফলতা অর্জন করে। ২০০৩ সালে ক্রিকেট বিশ্বকাপের আয়োজক দেশ হিসেবে দক্ষিণ আফ্রিকাকে নির্বাচিত করে আইসিসি। অধিকন্তু, বিশ্বব্যাপী স্বীকৃত ও বিশ্বাসযোগ্য যে - অ্যালান ডোনাল্ড, শন পোলক, গ্যারি কার্স্টেন এবং হান্সি ক্রোনিয়ের মতো স্বীকৃত খেলোয়াড় থাকা সত্ত্বেও চোকার্স হিসেবে দলটি আখ্যায়িত হয়। বিশ্বকাপে তিন বার দলটি সেমি-ফাইনালে খেললেও ফাইনালে যেতে ব্যর্থ হয়। বিশেষতঃ ১৯৯৯ সালে সুপার সিক্স পর্যায়ে হার্সেল গিবস কর্তৃক অস্ট্রেলীয় অধিনায়ক স্টিভ ওয়াহ'র ক্যাচ ফেলে দেয়াটা ছিল স্মরণীয় ঘটনা।
১৯৯০-এর দশকের দ্বিতীয়ার্ধে যে-কোন দলের বিপক্ষে জয়ের দিক দিয়ে একদিনের ক্রিকেটে সর্বোচ্চ গড়ের অধিকারী ছিল দক্ষিণ আফ্রিকা। তাসত্ত্বেও দলটি ১৯৯৬ সালে কোয়ার্টার ফাইনাল পর্ব পেরোতে ব্যর্থ হয়। ২০০৩ সালে শিরোপা প্রত্যাশী দলের একটি হিসেবে দক্ষিণ আফ্রিকা ক্রিকেট দলটি ১ রানের জয়ের ভুল বুঝাবুঝিতে গ্রুপ পর্যায় উৎরাতে পারেনি।
এছাড়াও তারা অন্যান্য বিশ্ব প্রতিযোগিতা হিসেবে ২০০২ সালের আইসিসি চ্যাম্পিয়ন্স ট্রফি এবং ২০০৭ সালের আইসিসি বিশ্ব টুয়েন্টি২০ প্রতিযোগিতায় জয়ী হতে পারেনি।
অ্যালান ডোনাল্ডের অবসর, হ্যান্সি ক্রোনিয়ের পাতানো খেলার পর বিমান দূর্ঘটনায় অকালমৃত্যু এবং শন পোলকের আন্তর্জাতিক ক্রিকেট থেকে অবসর গ্রহণের প্রেক্ষাপটে দলটি আরো একবার পরিবর্তনের ধাক্কায় পড়ে। অধিনায়ক হিসেবে গ্রেইম স্মিথ নিজ দায়িত্ব পালন করেন এবং তাকে যোগ্য সঙ্গ দিচ্ছেন জ্যাক ক্যালিস, অ্যাশওয়েল প্রিন্স প্রমূখ। ১২ জুলাই, ২০০৬ তারিখে ২৯ বছর বয়সী অ্যাশওয়েল প্রিন্স প্রথম অ-শ্বেতাঙ্গ ব্যক্তি হিসেবে একদা শ্বেতাঙ্গ দল হিসেবে খ্যাত দক্ষিণ আফ্রিকার নেতৃত্ব দিচ্ছেন। বর্ণ কোটার প্রেক্ষাপটে তাকে দলে কৃষ্ণাঙ্গ খেলোয়াড় হিসেবে নেয়া হয়। কিন্তু ২০০৭ সাল থেকে এ নীতিটির পরিবর্তন হয়েছে।
টুর্নামেন্টে অংশগ্রহণ
দীর্ঘদিন ধরে দক্ষিণ আফ্রিকার পরাজিত হবার রেকর্ড রয়েছে বড় কোন টুর্নামেন্ট জয়ের। যেমন : ১৯৯২ সালের বিশ্বকাপ ক্রিকেটে বৃষ্টিবিঘ্নিত সেমি-ফাইনালে ডাকওয়ার্থ-লুইস পদ্ধতিতে তারা হারে। ১৩ বলে ২২ রানের প্রয়োজন হলেও এ পদ্ধতির কারণে বৃষ্টি শেষ হলে জয়ের জন্য তাদের লক্ষ্যমাত্রা দাঁড়ায় ১ বলে ২২ রান।
২০০৩ সালের বিশ্বকাপ ক্রিকেটে স্বাগতিক দেশ হিসেবে দক্ষিণ আফ্রিকা বৃষ্টিবিঘ্নিত খেলায় জয়লাভের জন্য কত রান করতে হবে তা জানতে ব্যর্থ হওয়ায় গ্রুপ পর্যায় থেকেই বিদায় নেয় দলটি। এরফলে অধিনায়ক হিসেবে শন পোলক অধিনায়কত্ব থেকে অব্যহতি নেন ও গ্রেইম স্মিথের অধিনায়কত্বে খেলা চালিয়ে যান। স্মিথের নেতৃত্বে দক্ষিণ আফ্রিকা কিছু কিছু ক্ষেত্রে সফলকাম হয়। কিন্তু, কয়েক মাসের মধ্যেই অনেক তারকাখচিত খেলোয়াড়ের অবসরজনিত কারণে বেশ ক্ষতিগ্রস্ত হয়। তন্মধ্যে- ফাস্ট বোলার অ্যালান ডোনাল্ড, একদিনের ক্রিকেটে অভিজ্ঞ জন্টি রোডস অন্যতম। ফলশ্রুতিতে ২০০৪ সালে একমাত্র ওয়েস্ট ইন্ডিজ ক্রিকেট দলের বিরুদ্ধেই কেবল জয় পায় দক্ষিণ আফ্রিকা।
২০১১ সালে বাংলাদেশ, ভারত ও শ্রীলঙ্কায় যৌথভাবে অনুষ্ঠিত বিশ্বকাপ ক্রিকেটের ১০ম আসরে বি গ্রুপে প্রতিটি দলকেই তারা অল-আউট করে। কিন্তু কোয়ার্টার ফাইনালে নাটকীয়ভাবে ব্যাটিংয়ে ধ্বস নামে এবং ৬৮ রান নিতেই তারা ৮ উইকেট হারিয়ে ফেলে। ফলে, নিউজিল্যান্ড দল জয়ী হয়। এ পরাজয়ের মধ্য দিয়ে দক্ষিণ আফ্রিকা আবারো প্রমাণ করলো যে, নক-আউটভিত্তিক খেলায় তারা কখনো জিততে পারেনি এবং সর্বত্র চোকার্স নামেই তাদের অপবাদ হয়েছে।
বিশ্বকাপ ক্রিকেট
১৯৭৫ সালের বিশ্বকাপ ক্রিকেট শুরু হয় এবং আইসিসি সদস্যভূক্ত দেশ ছিল না বিধায় দক্ষিণ আফ্রিকা ক্রিকেট দল ১৯৮৭ সালের বিশ্বকাপ ক্রিকেট খেলা পর্যন্ত অংশগ্রহণের যোগ্যতা হারায়। পরবর্তীতে আইসিসি দক্ষিণ আফ্রিকা ক্রিকেট দলের উপর নিষেধাজ্ঞা তুলে নিলে দলটি বিশ্বকাপ ক্রিকেটে ১ম অংশগ্রহণ করে ১৯৯২ সালে।
কমনওয়েলথ গেমস
১৯৯৮ সালের কমনওয়েলথ গেমসে দক্ষিণ আফ্রিকার জাতীয় ক্রিকেট দল স্বর্ণপদক লাভ করে।
খেলোয়াড়গণের তালিকা
বিগত বছরগুলোতে যারা দক্ষিণ আফ্রিকা দলের হয়ে খেলেছেন, নিচের তালিকায় তাদের নাম ও কোন স্তরে তারা খেলেছেন তা উল্লেখ করা হলো। ২০১৪-১৫ মৌসুমে ক্রিকেট দক্ষিণ আফ্রিকা টেস্ট, একদিনের আন্তর্জাতিক ও টুয়েন্টি২০ আন্তর্জাতিক দলে খেলার জন্য ১৭জন চুক্তিবদ্ধ খেলোয়াড়ের নাম ঘোষণা করে। চুক্তিতে উপনীত না হওয়া খেলোয়াড়েরাও দলে নির্বাচিত হতে পারেন। এ সকল খেলোয়াড়গণ যদি নিয়মিতভাবে দলে নির্বাচিত হন, তাহলে তারাও ক্রিকেট সাউথ আফ্রিকা’র সাথে চুক্তিতে আবদ্ধ হতে পারবে।
রাজু কুলকার্নি
রাজীব রমেশ কুলকার্নি (राजू कुलकर्णी; জন্ম: ২৫ সেপ্টেম্বর, ১৯৬২) মহারাষ্ট্রের বোম্বে এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৮০-এর দশকে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণির ভারতীয় ক্রিকেটে মুম্বই দলের প্রতিনিধিত্ব করেন। দলে তিনি মূলত ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ‘থম্মো’ ডাকনামে পরিচিত রাজু কুলকার্নি।
প্রথম-শ্রেণির ক্রিকেট
১৯৮২-৮৩ মৌসুম থেকে ১৯৯২-৯৩ মৌসুম পর্যন্ত রাজু কুলকার্নি’র প্রথম-শ্রেণীর খেলোয়াড়ি জীবন চলমান ছিল। খেলোয়াড়ি জীবনের শুরুরদিকে শীর্ণকায় গড়নের অধিকারী রাজু কুলকার্নি কিছুটা রুক্ষ্মপ্রকৃতির ছিলেন। অদ্ভুত বোলিংশৈলীর পরও বলের উপর নিয়ন্ত্রণ ভাব বজায় রাখতে পারতেন। এ পর্যায়ে তার মাথা খানিকটা ঝুঁকে পড়তো। তবে, সময়ের সাথে সাথে পরিপক্ব হয়ে উঠেন। বলে পেস কমিয়ে দেন ও মিডিয়াম পেসের চেয়ে কিছুটা কম গতি নিয়ে বলকে সুইং করাতেন। প্রথম পরিবর্তিত বোলার হিসেবে বোলিংয়ে নামতেন।
মুম্বইয়ের পক্ষে ঘরোয়া ক্রিকেটে পেস ও সুইং বোলার হিসেবে খেলতেন। ১৯৮২-৮৩ মৌসুমের রঞ্জী ট্রফি প্রতিযোগিতার সেমি-ফাইনালে বোম্বের পক্ষে ৮/১১১ বোলিং পরিসংখ্যান গড়ে সংবাদ শিরোনামে চলে আসেন। ১৯৮৪ সালে ভারতের যুব দলের সদস্যরূপ জিম্বাবুয়ে গমন করেন। তবে, জাতীয় দলের বাইরে ছিলেন।
আন্তর্জাতিক ক্রিকেট
সমগ্র খেলোয়াড়ি জীবনে তিনটিমাত্র টেস্ট ও দশটি একদিনের আন্তর্জাতিকে অংশগ্রহণ করেছেন রাজু কুলকার্নি। ১৫ অক্টোবর, ১৯৮৬ তারিখে মুম্বইয়ে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১১ ফেব্রুয়ারি, ১৯৮৭ তারিখে কলকাতায় সফরকারী পাকিস্তান দলের বিপক্ষে সর্বশেষ টেস্টে অংশ নেন তিনি।
ঘরোয়া ক্রিকেটে সুন্দর ক্রীড়াশৈলী প্রদর্শনের স্বীকৃতিস্বরূপ টেস্ট অভিষেকের পূর্বেই সফরকারী ওয়েস্ট ইন্ডিজ দলের বিপক্ষে ১৯৮৩ সালের ডিসেম্বর মাসে তার ওডিআই অভিষেক পর্ব সম্পন্ন হয়। ১৯৮৪ সালে জাতীয় দলের বাইরে ছিলেন। তাসত্ত্বেও, ১৯৮৫-৮৬ মৌসুমে অস্ট্রেলিয়া গমনের সুযোগ পান। এ সফরে তিনি আরও তিনটি ওডিআইয়ে অংশ নেন।
টেস্ট অভিষেক
১৯৮৬-৮৭ মৌসুমে বোম্বেতে সফরকারী অস্ট্রেলিয়ার বিপক্ষে টেস্ট অভিষেক ঘটে তার। শুরুতে তাকে দলে রাখা হয়নি। অক্টোবর, ১৯৮৬ সালে নিজ শহর বোম্বেতে তাকে ডেকে নিয়ে আসা হয়। এর অল্প কিছুদিন পরই সেখানে সফররত অস্ট্রেলিয়ার বিপক্ষে টেস্ট ক্রিকেটে অভিষেক পর্ব সম্পন্ন হয় তার। খেলা শুরুর দিন সকালে তাকে ফোনে মাঠে থাকার কথা বলা হয়। স্পিনারদের উপযোগী পিচে ৩/৮৫ পান।
এরপর, ঐ বছরের শীতকালে পাকিস্তানের বিপক্ষে আরও দুই টেস্টে অংশ নেন। কিন্তু দূর্বলমানের বোলিংয়ের কারণে তাকে দল নির্বাচকমণ্ডলীর কাছ থেকে উপেক্ষিত হতে হয়। তবে, এ তিন টেস্টে অংশগ্রহণের মাধ্যমেই তার খেলোয়াড়ী জীবনের সমাপ্তি ঘটে। এছাড়াও, মার্চ, ১৯৮৭ সালে অংশগ্রহণকৃত দশটি ওডিআইয়ের সর্বশেষটি পাকিস্তানের বিপক্ষে খেলেছিলেন।
অবসর
আন্তর্জাতিক ক্রিকেটে উপেক্ষার শিকার হলেও বোম্বে দলের পক্ষে সুন্দর খেলা চালিয়ে যেতে থাকেন। ১৯৯০ সালের এশিয়া কাপে ভারতীয় দলের অন্যতম সদস্য ছিলেন। তবে, তাকে কোন খেলায় রাখা হয়নি। ১৯৯৩ সালে প্রথম-শ্রেণির ক্রিকেট খেলা থেকে রাজু কুলকার্নি অবসর গ্রহণ করেন। ক্রিকেট খেলা থেকে অবসর গ্রহণের পর ক্রীড়া সরঞ্জাম ব্যবসায়ের সাথে নিজেকে সম্পৃক্ত করেছেন তিনি।
‘থম্মো’ ডাকনামে পরিচিত রাজু কুলকার্নিকে ১৯৮০-এর দশকে ভারতের অন্যতম দ্রুতগতিসম্পন্ন বোলার হিসেবে চিত্রিত করা হয়েছিল। টম অল্টারের সাথে শচীন তেন্ডুলকর তার প্রথম স্বাক্ষাৎকারপর্বে এ মন্তব্য করেছিলেন।
আসিফ আলী
আসিফ আলী (ആസിഫ് അലി, Asif Ali; জন্মঃ ৪ ফেব্রুয়ারি ১৯৮৬) হলেন একজন ভারতীয় চলচ্চিত্র অভিনেতা যিনি মুলত মালায়ালাম সিনেমাতে কাজ করে থাকেন। তিনি ২০০৯ সালে রিতু চলচ্চিত্রের মাধ্যমে অভিনয়ে আত্মপ্রকাশ করেন। চলচ্চিত্রটি অসাধারণ অভিনয়ের জন্য ব্যাপকভাবে প্রশংসিত হন।
প্রাথমিক জীবন
আসিফ আলী ভারতের কেরালায় ১৯৮৬ সালের ৪ ফেব্রুয়ারি জন্মগ্রহণ করেন। তার পিতার নাম হল এম,পি, শওকত আলী এবং মাতার নাম মলী। তার প্রাথমিক স্কুলে জীবন শুরু করেন দে পাল পাবলিক স্কুল এবং রাজশ্রী মেমোরিয়াল স্কুল থেকে। তিনি মারিয়ান কলেজ থেকে ব্যবসা প্রশাসন থেকে তার ডিগ্রী লাভ করেন। চলচ্চিত্র শিল্পে প্রবেশ করার আগে তিনি একজন মডেল হিসেবেএ একটি প্রোগ্রামের প্রযোজক হিসেবে কাজ করেছিলেন।
বিদেশে একটি ডিগ্রী অণুসরনে তিনি মডেল বিজ্ঞাপনের একটি ভিডিও জকি হিসাবে কাজ করেন এবং পরিচালক শ্যামাপ্রসাদ এর সাহায্য রিতু চলচ্চিত্রের জন্য প্রধাণ চরিত্রে অভিনয় করার সুযোগ পান। আসিফের চলচ্চিত্রগুলো সমালোচনামূলকদের প্রশংসাসহ ব্যাবসায়িকভাবে সাফল্য লাভ করেছে। যেমন ট্রাফিক (২০১১), সল্ট এন' পেপ্পার (২০১১), অর্ডিনারী (২০১২) এবং হানী বি (২০১৩).
ব্যক্তিগত জীবন
আসিফ আলী ২০১৩ সালের ২৬ মে জমা মাজরিনের সাথে বিবাহ বন্ধনে আবদ্ধ হন।
অভিনয় জীবন
আসিফ আলী শ্যামাপ্রসাদের মিউজিকাল ফিল্ম রিতু অভিনয়ের মাধ্যমে চলচ্চিত্রে শিল্পে প্রধান চরিত্রে অভিনয়ের সুযোগ পান। সহ-তারকা হিসেবে ছিলেন নিশান এবং রীমা কালিঙ্গাল। তারপর তিনি সত্যান আন্থিকাডুুর কান্দা থুডারুন্নু ছবিতে কাজ করেন। এছাড়া তার তৃতীয় চলচ্চিত্র অপুরবারাগাম পরিচালনা করেন বেতারান। তিনি পুনরায় আবার নিশানকে সহ-তারকা হিসেবে পান। তিনি সম্পত্রতি এম,এ, নিশাদের বেস্ট অব লাক চলচ্চিত্রটির কাজ শেষ করেছেন। এবং আত্মপ্রকাশকারী রাজেশ কান্নামকারার ইথু নামুদ্দে কথা। রাজেম পিলিয়াস এর ট্র্যাফিক, লিখেছেন সঞ্জয় এবং ববী, অভিনয় করেছেন শ্রীনিবাসন, কুনচাক্কো বোবান, বিনীত শ্রীনিবাসন ও রমা আশরানী। চলচ্চিত্রটি ছিল ব্যাবসায়িক দিক থেকে ব্যাপক সফল। আসিফ এর পরের সিনেমা ছিল ভায়োলিন পরিচালনা করেন সিবি মালায়িলী সাথে রয়েছেন নিথায়া মেনন ছবিতে নায়িকা হিসাবে এবং তারপর সল্ট এন' পেপ্পার পরিচালনা করেন আশিক আবু অভিনয়ে লাল, মাইথিলী, শ্বেতা মেনন। অন্যান্য সাম্প্রতিক পারফরমেন্সগুলোর মধ্য সেভেন্স চরিত্রে, পরিচালনা করেন জোশী, অসুরাবিথু এবং উন্নাম ছিল তার পরবর্তী ছায়াছবি। এরপর তার চলচ্চিত্রে অভিষেক হওয়া পরিচালক সুগীথ এর অর্ডিনারী ছিল। তার পরবর্তী সিনেমাগুলো হল- "ওজহিমুরী", "হাসব্যান্ড ইন গোয়া", "কাউবয়", "কিলিপোয়ি" এবং "রেড ওয়াইন" সাথে রয়েছেন মোহনলাল এবং ফাহাদ ফজিল। তার পরের প্রকল্পগুলো ছিল জিন পাল লালের হানি বি ভাবনার বিপরীতে। এই ছবিটি একটি প্রাথমিক সাফল্য ছিল।
বহিঃসংযোগ
आसिफ अली
এমএল হ্যাপি
এমএল হ্যাপি ছিল একটি ফেরী যা ২০০৯ সালের ১৯ ফেব্রুয়ারি বাংলাদেশের বরিশাল শহরের পাশে ডুবে যায়। এই দুর্ঘটনার ফলে কমপক্ষে ৩৯ জন লোক পানিতে ডুবে প্রাণ হারায়।
চামারি পোলগাম্পোলা
পোলগাম্পোলা রালালাগে চামারি সারোজিকা কুমারিহামি (জন্ম: ২০ মার্চ, ১৯৮১) ওয়ারাকাপোলা এলাকায় জন্মগ্রহণকারী প্রথিতযশা শ্রীলঙ্কান প্রমিলা আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। এছাড়াও জাতীয় দলের অধিনায়কের দায়িত্বে ছিলেন। দলে তিনি মূলতঃ অল-রাউন্ডার হিসেবে খেলছেন। বামহাতে ব্যাটিংয়েও পাশাপাশি ডানহাতে মিডিয়াম ফাস্ট বোলিং করে থাকেন চামারি পোলগাম্পোলা।
খেলোয়াড়ী জীবন
শ্রীলঙ্কার মহিলা টুয়েন্টি২০ আন্তর্জাতিক দলের অধিনায়করূপে ২০০৯ সালে তিনটি খেলা পরিচালনা করেন। তন্মধ্যে, একটি খেলায় জয় পায় তার দল, বাকী দুইটিতে পরাজিত হয়। ২০১৪ সালে ইনছনে অনুষ্ঠিত ১৭শ এশিয়ান গেমসের ব্রোঞ্জপদক বিজয়ী শ্রীলঙ্কা ক্রিকেট দলের অন্যতম সদস্য ছিলেন তিনি। ২০০৫ ও ২০০৯ সালের ক্রিকেট বিশ্বকাপে অংশ নিয়েছেন। আসন্ন ক্রিকেট বিশ্বকাপে ইনোকা রাণাবীরার অধিনায়কত্বে শ্রীলঙ্কা দলের সদস্যদের তালিকা প্রকাশ করা হয়। এতে তিনিও অন্যতম সদস্য মনোনীত হন।
শ্রেষ্ঠ হাস্যরসাত্মক চলচ্চিত্র বিভাগে ক্রিটিকস চয়েস চলচ্চিত্র পুরস্কার
শ্রেষ্ঠ চলচ্চিত্র বিভাগে ক্রিটিকস চয়েস চলচ্চিত্র পুরস্কার হল মার্কিন চলচ্চিত্রশিল্পের সেরা হাস্যরসাত্মক চলচ্চিত্রের জন্য ক্রিটিকস চয়েস অ্যাসোসিয়েশন কর্তৃক প্রদত্ত বার্ষিক ক্রিটিকস চয়েস চলচ্চিত্র পুরস্কার। ২০০৬ সালের ৯ই জানুয়ারি ১১তম ক্রিটিকস চয়েস পুরস্কার অনুষ্ঠানে প্রথম এই বিভাগে পুরস্কার প্রদান করা হয়।
দ্য ফোর্টি-ইয়ার-ওল্ড ভার্জিন (২০০৫) এই বিভাগে প্রথম পুরস্কার বিজয়ী চলচ্চিত্র। ডেভিড ও. রাসেল এই বিভাগে সর্বাধিক দুইবার পুরস্কার লাভ করেন। সাম্প্রতিক বিজয়ী চলচ্চিত্র হল গ্লাস অনিয়ন: আ নাইভস আউট মিস্ট্রি (২০২২)।
গালা ইউনিয়ন
গালা ইউনিয়ন নামে বাংলাদেশে মোট ৩টি ইউনিয়ন রয়েছে। যথা:
দুঃসাহসী টিনটিন কমিকসের চরিত্রসমূহ
thumb|300px|[[এর্জে|হার্জের আঁকা দুঃসাহসী টিন‌টিন কমিকসের প্রধান এবং কিছু সহায়ক চরিত্র। মাঝ বরাবর আছে টিনটিন ও কুট্টুস (পান্না কোথায় কমিকস থেকে)।]] বেলজীয় কার্টুনিস্ট হার্জের সৃষ্টি দুঃসাহসী টিন‌টিন কমিকস সিরিজের কাল্পনিক চরিত্রগুলোর তালিকা এখানে দেয়া হয়েছে। চরিত্রগুলো বর্ণানুক্রমিকভাবে বিন্যাস্ত করা হয়েছে তিনটি শ্রেণীতে: প্রধান চরিত্র, প্রতিপক্ষ এবং সহায়ক চরিত্র। তালিকার শুরুতে ২৪টি অ্যালবামের প্রতিটির জন্যে একটি চরিত্রসূচীও যোগ করা হয়েছে।
হার্জের সৃষ্ট সহায়ক চরিত্রগুলো প্রধান চরিত্রদের থেকেও অনেক বেশি বিকশিত এবং পরিপুষ্ট, তাদের চারিত্র্য-শক্তি ও ব্যক্তিত্বের গভীরতায়, চার্লস ডিকেন্সের চরিত্রগুলোর মতোই। হার্জ এদের ব্যবহার করেছিলেন তার প্রধান চরিত্রগুলোর জন্যে একটি বাস্ববানুগ জগৎ গড়ে তোলার উদ্দেশ্যে। আর সিরিজে বাস্তবিকতা এবং ধারাবাহিকতার প্রয়োজনে চরিত্রগুলো পুনরাবৃত্ত হয়েছে।
দ্বিতীয় বিশ্বযুদ্ধকালে যখন জার্মানরা বেলজিয়াম দখল করে এবং সেখানে বিভিন্ন বিধিনিষেধ আরোপ করে তখন হার্জ বাধ্য হয়ে কমিকসে রাজনৈতিক উপাদান পরিহার করেন এবং চরিত্রায়ণের দিকে বেশি মনোযোগ দিতে থাকেন। পাঠকদের কাছ থেকেও ইতিবাচক প্রতিক্রিয়া পাওয়া যায়। ফলে এ সময়েই একে একে সৃষ্টি হয় টিনটিনের বর্ণময় প্রধান চরিত্র, দুর্বৃত্ত প্রতিপক্ষ এবং অনেক শক্তিমান সহায়ক কুশীলব।
প্রধান চরিত্র
thumb|right|ছবিতে রয়েছে: [[প্রফেসর ক্যালকুলাস, টিনটিন, ক্যাপ্টেন হ্যাডক, এবং জনসন ও রনসন]]
প্রতিপক্ষ
thumb|right|[[ফ্লাইট ৭১৪ কমিকসের একটি প্যানেল, ছবিতে দেখা যাচ্ছে: হান্স বোয়েম ও স্পল্ডিং পাশাপাশি ক্যাপ্টেন হ্যাডক ও টিনটিন।]]
আল কাপোন
আল কাপোন শিকাগোর একজন ক্রাইম বস এবং কঙ্গোয় টিনটিন ও আমেরিকায় টিনটিন-এর মূল খলনায়ক। আমেরিকায় তার প্রতিদ্বন্দী ছিল ববি স্মাইলস। আল কাপোন কঙ্গোতে হীরা চোরাকারবারি করে আফ্রিকার হীরা উৎপাদনের নিয়ন্ত্রণ পেতে চেয়েছিল। টিনটিনের কারণে তার কাজ ভেস্তে যায়। পরে আমেরিকাতে সে তার গুণ্ডাদের দিয়ে টিনটিনকে ধরে আনে। কিন্তু টিনটিন তাদেরকে কুপোকাৎ করে বেঁধে ফেলে, তবে আল কাপোন পালিয়ে যেতে সক্ষম হয়।
আল কাপোন চরিত্রটি সত্যিকারের শিকাগোর গ্যাংস্টার আল কাপোনের অনুকরণে তৈরি। 1931 সালে হার্জ যখন চরিত্রটি আঁকেন, তখনও সে বেঁচেছিলো। এটি ছিল সিরিজের শেষ বাস্তব চরিত্র যেটায় আসল নাম ব্যবহার করা হয়েছে।
আলোনসো পেরেজ ও রামন বাদা
আলোনসো পেরেজ ও রামন বাদা ছিল কানভাঙা মূর্তি-র মূল খলনায়ক। তারা আরামবায়াদের একটি বিগ্রহের ভেতরে লুকিয়ে রাখা হীরার সন্ধান করছিল। ইঞ্জিনিয়ার পেরেজ হলো নেতা আর রামন সহযোগী। রামন একজন ছুরি-নিক্ষেপক হলেও তার নিক্ষিপ্ত ছোরা প্রায়শই লক্ষ্যবিচ্যুত হয়। কথাবার্তায় সে পেরেজের চেয়ে বেশি স্পেনিশ ব্যবহার করে। শেষদৃশ্যে টিনটিনের সাথে হাতাহাতির সময় তারা সমুদ্রে পড়ে যায় আর দেখা যায় ডানাওয়ালা শয়তানেরা তাদেরকে নরকে নিয়ে যাচ্ছে।
অ্যালান থম্পসন
অ্যালান থম্পসন বা সংক্ষেপে অ্যালান অপরাধীদের সহযোগিতাকারী আমেরিকান ব্যবসায়ী ও জাহাজের নাবিক, প্রায়ই চোরাচালান এবং অন্যান্য অপরাধে জড়িত থাকে।
অ্যালান ছিল মূলত কাঁকড়া রহস্যতে ক্যাপ্টেন হ্যাডকের বিশ্বাসঘাতক ফার্স্টমেট। ক্যাপ্টেনকে মদ খাইয়ে মাতাল করে রেখে গোপনে জাহাজে করে আফিম পাচার করে ওমর বেন সালাদের কাছে। হার্জ পরে ফারাওয়ের চুরুট পুনরাঙ্কনের সময় তাতে অ্যালানের চরিত্রটি ঢুকিয়ে দেন, যদিও মূল সংস্করণে তা ছিল না। পরের বছর হার্জ লোহিত সাগরের হাঙর-এ তাকে রাস্তাপপুলাসের সহযোগী রূপে দেখান। সেখানে তার জাহাজে করে আফ্রিকান লোকদের ধরে নিয়ে ক্রীতদাস হিসেবে বেচাকেনা করা হতো। ফ্লাইট ৭১৪তে সে হয়ে ওঠে রাস্তাপপুলাসের মূল দোসর। সেখানে সান্দোনেশীয়রা তাকে খুব মারধোর করে আর তার সব দাঁত ফেলে দেয়। এদিকে দ্বীপে আগ্নেয়গিরির বিস্ফোরণ হলে অন্য অপরাধীদের সাথে সেও রবারের ডিঙিতে সাগরে ভেসে পড়ে। তখন একদল এলিয়েন এসে তাদেরকে সম্মোহিত করে মহাকাশযানে উঠিয়ে অজানা গন্তব্যে নিয়ে যায়।
ইভ রোডিয়ারের সমাপ্তকৃত বর্ণশিল্প রহস্যতে দেখা যায় রাস্তাপপুলাসের মতো সেও ফিরে এসেছে এবং অপরাধজগত ছেড়ে যুক্তলাষ্ট্রে ডাকপিয়নের চাকরি নিয়েছে। তবে রাস্তাপপুলাসের মৃত্যুর পর পুলিশ তাকে জিজ্ঞাসাবাদ করে।
দি অ্যাডভেঞ্চার্স অব টিনটিন চলচ্চিত্রে অ্যালান চরিত্রে রূপ দিয়েছেন ড্যানিয়েল মেইজ।
ইভান
ইভান কৃষ্ণদ্বীপের রহস্যে অসৎ মানসিক ডাক্তার ডঃ মুলারের শোফার এবং তার দক্ষিণহস্তস্বরূপ।
এন্ডাডিন আকাশ
এন্ডাডিন আকাশ একজন আধ্যাত্মিক গুরু এবং অসমাপ্ত কমিকস বর্ণশিল্প রহস্যর প্রধান খলনায়ক। এ সম্ভাবনা খুব বেশি যে, সে আসলে ছদ্মবেশী রাস্তাপপুলাস। তার নামটা হার্জ নিয়েছেন ব্রুসেলসের ম্যারল উপভাষা থেকে।
ওমর বেন সালাদ
ওমর বেন সালাদ কাঁকড়া রহস্যতে একজন আরব সওগাদর। ফরাসী মরোক্কোর কাল্পনিক বন্দর-নগরী বাঘারে তার বিরাট ব্যবসা। এক দোকানদার জানায় যে ওমর বেন সালাদ বাঘারের সবচেয়ে বড় ধনী, তার আছে নিজস্ব প্রাসাদ, চাকরবাকর, জমিজিরাত, গাড়িঘোড়া এবং নিজস্ব বিমান।
টিনটিন আবিষ্কার করে যে সে একটি মাদক-চোরাকারবারি চক্রের নেতা যারা কাঁকড়ার টিন ব্যবহার করে আফিম পাচার করে। কাহিনীর শুরুতে টিনটিন যখন অ্যালানদের হাতে ধরা পড়েছিল তখন ওমর তাকে জলে ডুবিয়ে মারার আদেশ দেয়। পরবর্তীতে টিনটিন তার গোপন গুদামে আফিম খুঁজে পায় এবং পুলিশের কাছে ধরিয়ে দেয়। জানা যায় যে ওমরের চোরাকারবার দূর প্রাচ্যেও বিস্তৃত ছিল।
ওমরের শহর 'বাঘার' নামটি ফরাসী 'ব্যাগার'-এর কাছাকাছি যার অর্থ 'ঝগড়া' বা 'লড়াই'। ওমর আরবিতে সুপরিচিত নাম তবে 'ওমর সালাদ' অনেকটা 'হোমার্দ সালাদ' (গলদা চিংড়ির সালাদ)-এর সদৃশ।
কর্নেল আলভারেজ
কর্নেল আলভারেজ বিপ্লবীদের দঙ্গলে-তে জেনারেল টাপিওকার সহকারী হিসেবে থাকে। সান থিওডোরসে ক্যাপ্টেন হ্যাডক ও প্রফেসর ক্যালকুলাসের আগমনে সে তাদের অধ্যর্থনা জানায় এবং তাদের অ্যাপার্টমেন্টে নিয়ে যায়। তার বন্ধুভাবাপন্নতা ও ভালোমানুষীতে ক্যাপ্টেন মুগ্ধ হলেও পরে জানা যায় যে সে ছিল কর্নেল স্পঞ্জের ষড়যন্ত্রের অংশ। তারা ষড়যন্ত্র করে টিনটিন, ক্যাপ্টেন হ্যাডক ও প্রফেসর ক্যালকুলাসকে মারতে চাইলেও টিনটিনেরা বেঁচে যায়, আলভারেজ এতে তার লোকদের ওপর রেগে ওঠে। অবশ্য গল্পের শেষে যখন জেনারেল টাপিওকা ক্ষমতাচ্যুত হয়, সে জেনারেল আলকাজারের পক্ষে চলে যায়, এমনকি টাপিওকার ফাঁসি না হওয়ায় হতাশাও প্রকাশ করে। পরে সে টিনটিন ও হ্যাডককে সাহায্য করে জনসন রনসনকে বাঁচাতে যারা কিনা আরেকটু হলেই ফায়ারিং স্কোয়াডে নিহত হতো। বিয়াঙ্কা কাস্তাফিয়ার ও তার সঙ্গীদের মুক্ত করতেও সে সহযোগিতা করে।
কর্পোরাল ডায়াজ
কর্পোরাল ডায়াজ ছিল জেনারেল আলকাজারের সেনাবাহিনীর একজন কর্নেল (কানভাঙা মূর্তি)। আলকাজারকে সে জানায় যে তাদের বাহিনীতে কর্পোরাল সংখ্যা কম, তখন আলকাজার তাকে কর্পোরাল পদে নামিয়ে দেয় এবং টিনটিনকে কর্নেল করে। প্রতিশোধপরায়ণ ডায়াজ বারবার তাদের মারতে চেষ্টা করেও ব্যর্থ হয়। একসময় ট্রিকলারের মিথ্যা অভিযোগ শুনে আলকাজার টিনটিনকে বরখাস্ত ও মৃত্যুদণ্ড দেয় এবং ডায়াজকে পুনর্বহাল করে। কিন্তু ঠিক সেসময় ডায়াজ শেষবারের মতো বোমা পাঁততে করতে গিয়ে মারা যায়।
গিবনস
'''মি. ডব্লিউ. আর. গিবনস' চীনে নিয়োজিত বড় এক আমেরিকান কোম্পানির ইস্পাত ব্যবসায়ী (নীলকমল'')। সে দেখতে মোটা, হইচই করা স্বভাব এবং গোঁড়া বর্ণবাদী। এক মাঝবয়সী চীনা রিকশাওয়ালাকে সে মারতে গেলে টিনটিন তাকে বাধা দেয়। পরে সে "অক্সিডেন্টাল প্রাইভেট ক্লাব"-এ গিয়ে তার বন্ধু পুলিশপ্রধান ডসনকে এ ব্যাপারে বলে। এসময় ক্লাবের এক চীনা ওয়েটারকেও সে মারধোর করে। পরবর্তীতে ফেরারী টিনটিনকে সে আবার দেখতে পেয়ে পুলিশকে জানায়, কিন্তু পুলিশ টিনটিনকে না পেয়ে গিবনকেই জেলে পুরে দেয়। ঘটনাক্রমে আরেকবার টিনটিনের সাথে তার দেখা হয়। এবার সে ঠিকই তাকে ধরিয়ে দেয়।
অসমাপ্ত বর্ণশিল্প রহস্যয় টিনটিন ও হ্যাডক এক দ্বীপে অবস্থিত ভিলায় বিয়াঙ্কা কাস্তাফিয়ারের সাথে সাক্ষাতের সময় সেখানে অতিথিদের মধ্যে গিবনসও ছিল। কাস্তাফিয়ার তার সম্পর্কে বলে যে "উনি একজন ইমপোর্ট-এক্সপোর্ট"।
চিকিটো
চিকিটো বা রুপাক ইনকা হুয়াকো একজন বিশুদ্ধ রক্তের পেরুভীয় কেচুয়া এবং ইনকাদের অন্যতম শেষ বংশধর। তাকে প্রথমে মমির অভিশাপ-এ জেনারেল আলকাজারের সহকারী হিসেবে দেখা গেলেও পরে সূর্যদেবের বন্দিতে জানা যায় যে সে একজন সক্রিয় ইনকা সদস্য।
চিকিটো জেনারেল আলকাজারের ছুরি খেলার সহকারী, কিন্তু এর আড়ালে জেনারেলের অজান্তে সে একে একে কয়েকজন বিজ্ঞানীর বাড়িতে আক্রমণ করে। সন্ডার্স-হার্ডিম্যান অভিযাত্রী দলের সদস্য এই বিজ্ঞানীরা তার পূর্বপুরুষ ইনকাদের সমাধিতে খোঁড়াখুড়ি করেছিল। চিকিটো তাদের ঘরে বা অফিসে ঢুকে একরকম স্ফটিকের গোলক ভেঙে রেখে যায়। গোলকের মধ্যস্থ কোকা-উদ্ভূত মাদক তাদেরকে গভীর ঘুমে আচ্ছন্ন করে দেয় এবং দুঃস্বপ্ন দেখায়। ডাক্তাররা তাদের সুস্থ করতে ব্যর্থ হন।
একরাতে চিকিটো ক্যালকুলাসের বন্ধু প্রফেসর তারাগেঁর ঘরে ঢুকে শেষ গোলকটা ভেঙে চিমনী দিয়ে পালিয়ে যায়। যাবার সময় সে বিজ্ঞানীদের উদ্ধারকৃত ইনকা মমি রাসকার কাপাকের অলঙ্কারগুলোও খুলে নিয়ে যায়। পালানোর সময় পুলিশের গুলীতে আহত হয়ে সে একটি গাছে আশ্রয় নেয়। পরদিন ভোরে প্রফেসর ক্যালকুলাস গাছতলায় মমির একটি ব্রেসলেট খুঁজে পেয়ে হাতে পরে। এই অপরাধে চিকিটো তাকে অপহরণ করে এবং বলিদানের জন্য পাচাকামাক জাহাজে করে পেরুতে নিয়ে যায়। পরবর্তীতে সূর্যদেবের বন্দিতে দেখা যায় ক্যালকুলাসকে উদ্ধারের জন্য টিনটিন রাতের আঁধারে জাহাজে ওঠে, কিন্তু চিকিটো তাকে ধরে ফেলে। তখন টিনটিন জাহাজ থেকে সাগরে লাফিয়ে পড়ে সাঁতরে চলে আসে। তাদের শেষ দেখা হয় সূর্যদেবের মন্দিরে, যেখানে চিকিটো ও ইনকারা টিনটিন ও তার সঙ্গীদের পুড়িয়ে মারার আয়োজন করে, যদিও টিনটিনের বুদ্ধিতে তা ব্যর্থ হয়। শেষপর্যন্ত চিকিটো সূর্য-রাজপুত্রের আদেশে বিজ্ঞানীদেরকে অভিশাপ থেকে মুক্তি দেয়।
জাম্বো
জাম্বো কাঁকড়া রহস্যয় কারাবুজান জাহাজে অ্যালানের এক সহকারী। অ্যালান তাকে বলে জানলা দিয়ে টিনটিন আসলে তাকে ধরার জন্য, কিন্তু টিনটিন বাঙ্কের তলা থেকে বেরিয়ে জাম্বোকে বেঁধে রেখে যায়।
মূল সিরিজে জাম্বো ছিল আফ্রিকান কালো ছেলে, কিন্তু হার্জের আমেরিকান প্রকাশকেরা এরূপ সাদা-কালো মিশ্রণে আপত্তি করে। ফলে হার্জ জাম্বো এবং আরেকজন নাবিককে আরব হিসেবে আঁকেন। তবে তাদের কথাগুলো না পাল্টানোয় দেখা যায় যে হ্যাডক আরব নাবিককে 'নিগ্রো' বলে ডাকছে।
ট্রিকলার
(ফরাসী: Chicklet)
'''মি. আর. ডব্লিউ. ট্রিকলার''' বিবেকবর্জিত এক আমেরিকান ব্যবসায়ী যে দক্ষিণ আমেরিকার সান থিওডোরসে জেনারেল আমেরিকান অয়েল কোম্পানির প্রতিনিধি। ট্রিকলার চেষ্টা করছিল সান থিওডোরকে দিয়ে যুদ্ধ লাগিয়ে পাশের দেশের গ্রান চাপো অঞ্চল দখল করিয়ে সেখানে তেল কোম্পানির ইজারা নিতে। এছাড়া যুদ্ধ বাঁধালে তার সহযোগী ব্যাসিল বাজারভ দুদেশের কাছে অস্ত্র বিক্রি করেও লাভবান হবে।
ট্রিকলার নুয়েভো রিকোর সাথে যুদ্ধ বাঁধাবার জন্য জেনারেল আলকাজারকে রাজি করাতে টিনটিন ঘুষ সাধে। টিনটিন প্রত্যাখ্যান করায় সে গুপ্তঘাতক লাগিয়ে তাকে খুন করানোর চেষ্টা করে এবং ব্যক্তিগতভাবে সাক্ষাৎ করে আলকাজারকে যুদ্ধে রাজি করায়, সাথে টিনটিনের নামে শত্রুদের পক্ষে গুপ্তচরবৃত্তির অভিযোগ করে, আলকাজার তা বিশ্বাস করে টিনটিনকে মৃত্যুদন্ডের আদেশ দেয়। তবে শেষপর্যন্ত গ্রান চাপোতে তেলের কোনো সন্ধান পাওয়া যায়নি।
ট্রিকলারকে ক্যালকুলাসের কাণ্ডতে হোটেল স্নোরে দেখা যায়, সম্ভবত অস্ত্রব্যবসার কাজে সে সেখানে গিয়েছিল।
বর্ণশিল্প রহস্যতে টিনটিন ও হ্যাডক বিয়াঙ্কা কাস্তাফিয়রের আমন্ত্রণে এক ভিলায় বেড়াতে গলে সেখানে অনেক অতিথির মধ্যে ট্রিকলারেরও দেখা পায়। কাস্তাফিয়র পরিচয় করিয়ে দিয়ে বলে যে, "এক গুরুত্বপূর্ণ তেল কোম্পানির পরিচালক"।
ডসন
'''মি. জে. এম. ডসন' নীলকমল''-এ সাংহাই আন্তর্জাতিক উপনিবেশের দুর্নীতিগ্রস্ত ব্রিটিশ পুলিশ-চীফ। তার বন্ধু আমেরিকান ব্যবসায়ী গিবনসকে টিনটিন উপযুক্ত শিক্ষা দিলে সে টিনটিনকে কয়েদ করে পুলিশ দিয়ে তাকে মার লাগাবার ব্যবস্থা করে। পরবর্তীতে টিনটিনের আপত্তি সত্ত্বেও নিরপেক্ষ এলাকা থেকে তাকে সে জাপানিদের হাতে তুলে দেয়। তবে শেষে অনিচ্ছাসত্ত্বেও টিনটিনের সম্মানে আয়োজিত অনুষ্ঠানে তাকে উপস্থিত থাকতে হয়।
ডসনকে পরে আর কোথাও না দেখা গেলেও অসমাপ্ত বর্ণশিল্প রহস্যতে তার কয়েকটি স্কেচ ছিল রামো নাশের আর্ট প্রদর্শনীর দর্শনার্থী হিসেবে। অ্যানিমেশন সিরিজগুলোতে কেবল জনসন-রনসনের সাথে কথাবার্তা বাদে তার ভূমিকা একেবারে ছেঁটে দেয়া হয়েছে।
ডঃ মুলার
ডঃ মুলার এক জার্মান মনোবিজ্ঞানী, যে তার পরিচয়ের আড়ালে অনেক অপরাধমূলক কাজ করে, যেমন- রোগীদের অপচিকিৎসা, জাল টাকা ছাপানো এবং অপরাধীদের পক্ষে যুদ্ধ করা। হার্জ বলেছেন, মুলার "এমন এক রাস্তাপপুলাস যে নিজের জীবনও বিপন্ন করতে পারে"। মুলার মাঝেমধ্যে ব্যাভারীয় গালি 'ক্রুজটার্কেন' ব্যবহার করে, ফলে ধারণা করা যায় যে সে অস্ট্রিয়া বা ব্যাভারিয়ার লোক, তবে সে সুইস, দক্ষিণ টিরল, ইতালীয় বা আমেরিকান যেকোন দেশেরই হতে পারে। রাস্তাপপুলাসের মতো তারও প্রকৃত জাতীয়তা কখনো প্রকাশ করা হয়নি।
কৃষ্ণদ্বীপের রহস্যতে প্রথম আবির্ভাবে মুলার ছিল ইংরেজ ও স্কটিশ জাল টাকার কারবারিদের সহযোগী। টিনটিন তাদের দুর্গে অভিযান চালিয়ে তাদের আটকাতে সক্ষম হয় এবং পুলিশের হাতে তুলে দেয়। পরবর্তীতে টিনটিন মুলারের দেখা পায় কালো সোনার দেশে, খেমেদে। সেখানে সে স্কোয়াল পেট্রোলিয়াম কোম্পানির প্রতিনিধি পুরাতাত্ত্বিক 'প্রোফেসর স্মিথ' সেজেছে, ছাগলদাড়ির বদলে চাপদাড়ি রেখেছে এবং আগের চেয়ে শুকিয়েছে, দেখে আরব বলে মনে হয়। বিদ্রোহী বাবেল আরের পক্ষ নিয়ে সে আমীর মহম্মদ বেন কলিশ এজাবকে হটাতে চেষ্টা করছে। সে ফর্মুলা ফোরটিন উদ্ভাবন করে যা পেট্রোলের বিস্ফোরক ক্ষমতা বাড়ায়; পাশাপাশি আমীরের পছন্দের অ্যারাবেক্স কোম্পানির পাইপলাইনেও সে বিস্ফোরণ ঘটায়। লোহিত সাগরের হাঙর-এ সে 'মুল পাশা' নামে বাবেল আরের বাহিনীতে উঁচুপদে আসীন হয়। পরে বাবেল আর উৎখাত হলে সেও ধরা পড়ে এবং সম্ভবত তার শিরশ্ছেদ করা হয়।
ডঃ মুলার চরিত্রটি স্কটিশ বংশোদ্ভূত নাৎসি ডঃ জর্জ বেলের পর ভিত্তি করে তৈরি। হার্জ তার সম্পর্কে জানতে পারেন তার বহু গুরুত্বপূর্ণ তথ্যের উৎস লে ক্রেপুলিয়েট পত্রিকার ফেব্রুয়ারি 1934 সংখ্যা থেকে। এই ডঃ বেল নাৎসি বাহিনীর সর্বোচ্চ স্তরের সাথে যোগাযোগ রাখতেন এবং রাশিয়ার রুবল জাল করে সেদেশে অস্থিতিশীলতা সৃষ্টির এক ষড়যন্ত্রে তিনি জড়িত ছিলেন।
পুশকভ
(ফরাসী: Wronzoff)
পুশকভ জালটাকা ছাপানোর এক আন্তর্জাতিক দলের সদস্য এবং কৃষ্ণদ্বীপের রহস্যতে ডঃ মুলারের সহযোগী। অত্যন্ত ধূর্ত ও ধোঁকাবাজ এই পুশকভ টিনটিন এবং পুলিশকে বেশ কয়েকবার ধোঁকা দিয়েছে: প্রথমে ট্রেনে টিনটিনকে মিথ্যা ডাকাতির কেসে ফাঁসিয়ে দেয়, পরে টিনটিনের কাছে মাফ চাওয়ার ভঙ্গী করে নিচু হয় এবং আক্রমণ করে বসে, টিনটিন তাকে হাতকড়া পরিয়ে আটকে রাখলেও সে পালিয়ে গিয়ে দলের লোকদের নিয়ে এসে আবার চড়াও হয়। শেষপর্যন্ত পুলিশ তাকে কয়েদ করে হাজতে নিয়ে যায়।
ফকির
ফকির ফারাওয়ের চুরুট-এ একটি আফিম পাচারকারী চক্রের উঁচু পদের সদস্য। সে মারাত্মক রাজাইজা আরক ব্যবহার করে মানুষকে পাগল বানিয়ে দেয়। এছাড়া সে সম্মোহন, ভারতীয় দড়িবাজী এবং পলায়নবিদ্যায় পারদর্শী। টিনটিনের হাত থেকে পালানোর সময় ঘটাক্রমে মাথায় পাথরের আঘাতে সে জ্ঞান হারায় এবং ধরা পড়ে।
1932-34 সালে প্রকাশিত মূল সাদা-কালো সংস্করণে, ফকির তার বসকে ফোনে জানায় যে টিনটিন যে বাংলোয় আশ্রয় নিয়েছে তার এক প্রহরীকে ঘুষ দিয়ে সে টিনটিনের "আত্মহত্যা"র ঘটনা সাজাতে চায়। পরে এই ইঙ্গিত পাওয়া যায় যে সেই ছিল অবগুণ্ঠিত মাদক পাচারকারীদের মিটিংয়ের সভাপতি।
পরবর্তী কমিকস নীলকমল-এ ফকির জেল থেকে পালিয়ে যায় এবং এক চীনা লোককে বিষমাখা তীরে বিদ্ধ করে। লোকটি এসেছিল মাদক পাচারকারী মিৎসুহিরাতো সম্পর্কে টিনটিনকে সতর্ক করতে। 1934 সালের মূল সাদাকালো সংস্করণে জঙ্গলের মধ্যে দিয়ে ব্লো-পাইপ হাতে ফকিরের পালানোর দৃশ্যটি অন্তর্ভুক্ত ছিল। কোনো ঝুঁকি না নিয়ে টিনটিন গাইপাজামার মহারাজাকে বলে যে ফকির ধরা না পড়া পর্যন্ত সে বাইরে বেরুবে না। পরদিন পুলিশ জানায় যে ফকির আবার ধরা পড়েছে।